title: 2005/607/EB: 2005 m. rugpjūčio 5 d. Komisijos sprendimas, dėl su informacinėmis struktūromis ir komunikacijos priemonėmis susijusių išlaidų gyvūnų sveikatos ir gerovės srityje finansavimo 2005 metais

text:
9.8.2005

               LT

               Europos Sąjungos oficialusis leidinys

               L 206/22

      KOMISIJOS SPRENDIMAS

   2005 m. rugpjūčio 5 d.
   dėl su informacinėmis struktūromis ir komunikacijos priemonėmis susijusių išlaidų gyvūnų sveikatos ir gerovės srityje finansavimo 2005 metais
   (2005/607/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 17, 37 ir 37a straipsnius,
   kadangi:

               (1)

               Pagal 2004 m. kovo 30 d. Komisijos sprendimą 2004/292/EB dėl TRACES sistemos įdiegimo (2), valstybės narės privalo dalyvauti sistemoje nuo 2004 m. gruodžio 31 d. Reikėtų numatyti reikalingas išlaidas sistemai atnaujinti atsižvelgiant į veterinarijos srities teisės aktų pokyčius. Dėl techninių poreikių, susijusių su TRACES darbinės aplinkos prieinamumu ir stabilumu, ir dėl saugumo reikalavimų taip pat reikėtų įsigyti tik šiai sistemai skirtos kompiuterinės įrangos ir suburti priežiūros ir aptarnavimo grupę. Kasdieniniam sistemos naudojimui reikia tinkamo logistinio pagrindo.

               (2)

               Siekiant užtikrinti labiau pritaikytą ir paprastesnį naudojimąsi pranešimų sistema, sukurta remiantis 1982 m. gruodžio 21 d. Tarybos direktyva 82/894/EEB dėl pranešimo apie gyvūnų ligas Bendrijoje (3)2005 m. kovo 1 d. Komisijos sprendimu 2005/176/EB, nustatančiu koduotą pranešimo apie gyvūnų ligas formą ir kodus, remiantis Tarybos direktyva 82/894/EEB (4), reikėtų ją patobulinti įsigyjant geresnį kartografinį sietuvą.

               (3)

               Įgyvendinant informavimo apie gyvūnų apsaugą politiką, reikėtų priimti priemones siekiant taikyti 2004 m. gruodžio 22 d. Tarybos reglamentą (EB) Nr. 1/2005 dėl gyvūnų apsaugos juos vežant ir iš dalies pakeičiantį Direktyvas 64/432/EB ir 93/119/EB ir Reglamentą (EB) Nr. 1255/97 (5). Ypač reikėtų tyrimų apie palydovinės navigacijos technologijos naudojimą ir apie informavimo sistemos, suderinamos su dabartinėmis sistemomis, ypač TRACES, plėtrą.

               (4)

               Informavimo apie gyvūnų apsaugą politikos tikslais reikia platinti informaciją apie techninius ir mokslinius pasiekimus šioje srityje bei atlikti tyrimą apie vartotojų požiūrį į ūkininkaujant auginamų gyvūnų gerovę.

               (5)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   Traces
   Sprendimu 2004/292/EB numatytai sistemai TRACES aptarnauti ir atnaujinti galima skirti tokias lėšas išvardytiems tikslams pasiekti:

               —

               500 000 EUR techninei įrangai ir priemonėms, būtinoms sistemos veikimui ir saugumui užtikrinti, įsigyti,

               —

               300 000 EUR logistiniam pagrindui, reikalingam pagalbai sistemos naudotojams teikti, įsigyti,

               —

               200 000 EUR aptarnavimo pagrindui, reikalingam sistemai atnaujinti atsižvelgiant į teisinę ir mokslinę pažangą, įsigyti.

         2 straipsnis
   Pranešimų apie gyvūnų ligas sistema
   Sprendime 2005/176/EB numatytos pranešimų sistemos aptarnauti ir kartografinei programinei įrangai, skirtai šiai sistemai, įsigyti galima skirti 115 000 EUR.
   3 straipsnis
   Informavimas apie gyvūnų gerovę
   1.   Gyvūnų gerovės srityje už 450 000 EUR galima atlikti tokią veiklą:

               —

               tyrimą apie navigacijos sistemos, kaip numatyta Reglamento (EB) Nr. 1/2005 I priedo VI skyriaus 4 punkte, specifikacijos sudarymą,

               —

               tyrimą apie informavimo ir komunikacijos technologijų, susijusių su palydovinės navigacijos įranga, plėtrą, taip pagerinant oficialių patikrinimų šioje srityje efektyvumą.

         2.   „Eurobarometro“ tipo tyrimui vartotojų požiūriui į ūkininkaujant auginamų gyvūnų gerovę sužinoti galima skirti 250 000 EUR.
   3.   Komisijos vykdomai leidybos veiklai spausdinant su Bendrijos teisės aktais dėl gyvūnų apsaugos susijusią informaciją galima skirti 145 000 EUR.
   4 straipsnis
   1, 2 ir 3 straipsniuose numatytos veiklos finansavimas ir vykdytojų atranka vyks remiantis dabartiniu pamatiniu susitarimu.

      Priimta Briuselyje, 2005 m. rugpjūčio 5 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).

      (2)  OL L 94, 2004 3 31, p. 63. Sprendimas su paskutiniais pakeitimais, padarytais Sprendimu 2005/515/EB (OL L 187, 2005 7 19, p. 29).

      (3)  OL L 378, 1982 12 31, p. 58. Direktyva su paskutiniais pakeitimais, padarytais Komisijos direktyva 2004/216/EB (OL L 67, 2004 3 5, p. 27).

      (4)  OL L 59, 2005 3 5, p. 40.

      (5)  OL L 3, 2005 1 5, p. 1.


title: 2009 m. gruodžio 2 d. Europos Komisijos Pirmininko sprendimas dėl Komisijos reglamentų, direktyvų ir sprendimų, kai juose nenurodyti jų adresatai, pasirašymo (C(2009) 9848)

text:
17.12.2009

               LT

               Europos Sąjungos oficialusis leidinys

               L 332/78

      EUROPOS KOMISIJOS PIRMININKO SPRENDIMAS

   2009 m. gruodžio 2 d.
   dėl Komisijos reglamentų, direktyvų ir sprendimų, kai juose nenurodyti jų adresatai, pasirašymo
   (C(2009) 9848)
   EUROPOS KOMISIJOS PIRMININKAS,
   atsižvelgdamas į Europos Sąjungos sutartį,
   atsižvelgdamas į Sutartį dėl Europos Sąjungos veikimo, ypač į jos 297 straipsnio 2 dalį,
   atsižvelgdamas į Europos atominės energijos bendrijos steigimo sutartį,
   PRIĖMĖ ŠĮ SPRENDIMĄ:
   1 straipsnis
   Pagal Komisijos darbo tvarkos taisyklių 8 straipsnį Komisijos žodžiu priimtus reglamentus, direktyvas ir sprendimus, kai juose nenurodyti jų adresatai, pasirašo pirmininkas, pasirašydamas posėdžio, kuriame jie priimami, santrauką. Šią santrauką pasirašo pirmininkas arba jį pavaduojantis Komisijos narys, išrinktas pirmininko nustatyta pirmumo tvarka.
   Pagal Darbo tvarkos taisyklių 12 straipsnį Komisijos raštu priimti reglamentai, direktyvos ir sprendimai, kai juose nenurodyti jų adresatai, nurodomi dienos akte. Dienos aktai paminimi Komisijos posėdžio santraukoje, parengtoje atsižvelgiant į Darbo tvarkos taisyklių 17 straipsnio 1 dalį, ir pridedami prie jos; santrauką posėdžio metu pasirašo pirmininkas. Tačiau pirmininkas paveda Generaliniam sekretoriui pasirašyti tuos aktus, kurie dėl skubos turi būti pasirašyti iki kito Komisijos posėdžio, kad būtų paskelbti ir įsigaliotų.
   Pagal Darbo tvarkos taisyklių 13 straipsnį taikant įgaliojimo procedūrą priimtus Komisijos reglamentus, direktyvas ir sprendimus, kai juose nenurodyti jų adresatai, pasirašyti pavedama Komisijos nariams, kuriems suteikti aktų priėmimo įgaliojimai.
   Pagal Darbo tvarkos taisyklių 13, 14 ir 15 straipsnius taikant delegavimo ar perįgaliojimo procedūrą Komisijos priimtus reglamentus, direktyvas ir sprendimus, kai juose nenurodyti jų adresatai, deleguojama pasirašyti pareigūnams, kuriems suteikti aktų priėmimo įgaliojimai.
   2 straipsnis
   Šis sprendimas taikomas nuo 2009 m. gruodžio 1 d.

      Priimta Briuselyje 2009 m. gruodžio 2 d.

            Pirmininkas

         José Manuel BARROSO


title: 2013 m. spalio 22 d. Komisijos sprendimas, kuriuo įsteigiama Komisijos skaitmeninės ekonomikos mokesčių politikos ekspertų grupė

text:
30.10.2013

               LT

               Europos Sąjungos oficialusis leidinys

               C 316/11

         KOMISIJOS SPRENDIMAS
   2013 m. spalio 22 d.
   kuriuo įsteigiama Komisijos skaitmeninės ekonomikos mokesčių politikos ekspertų grupė
   2013/C 316/07
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties 113 ir 115 straipsniais Europos Sąjungai ir valstybėms narėms paskiriama užduotis užtikrinti, kad būtų sukurta ir veiktų vidaus rinka;

               (2)

               siekiant parengti visapusišką Sąjungos poziciją skaitmeninės ekonomikos mokesčių politikos klausimais, Komisijai gali prireikti patariamojo organo specialistų kompetencijos;

               (3)

               būtina sudaryti skaitmeninės ekonomikos mokesčių politikos ekspertų grupę ir nustatyti jos uždavinius bei struktūrą;

               (4)

               ekspertų grupė, nagrinėdama svarbius klausimus ir pateikdama Komisijai įvairius jų sprendimo būdus, turėtų padėti parengti visapusišką Sąjungos poziciją dėl skaitmeninės ekonomikos mokesčių politikos;

               (5)

               ekspertų grupė turėtų būti pakankamai maža, kad būtų galima siekti greitos pažangos ir rezultatų. Ją turėtų sudaryti asmenys, turintys gilių žinių ir praktinės patirties skaitmeninės ekonomikos srityje, asmenys, turintys mokslinį išsilavinimą mokesčių ar ekonomikos srityje arba abiejose srityse, bei asmenys, turintys specialiosios patirties mokesčių srityje ir, pageidautina, praktinės patirties skaitmeninės ekonomikos mokesčių srityje. Siekiant parodyti grupės svarbą ir užtikrinti jos nepriklausomumą, jai turėtų pirmininkauti didelę politinę patirtį turintis grupės narys;

               (6)

               turėtų būti nustatytos ekspertų grupės nariams taikomos informacijos atskleidimo taisyklės;

               (7)

               asmens duomenys turėtų būti tvarkomi laikantis Europos Parlamento ir Tarybos reglamento (EB) Nr. 45/2001 (1);

               (8)

               tikslinga nustatyti šio sprendimo taikymo laikotarpį,

         NUSPRENDĖ:
   1 straipsnis
   Dalykas
   Šiuo sprendimu įsteigiama Skaitmeninės ekonomikos mokesčių politikos ekspertų grupė (toliau – ekspertų grupė).
   2 straipsnis
   Užduotys
   1.   Ekspertų grupės užduotys yra:

               a)

               padėti Komisijai rengti teisės aktų pasiūlymus arba kitas politikos iniciatyvas;

               b)

               stebėti su skaitmenine ekonomika susijusios mokesčių politikos raidą;

               c)

               skatinti keistis įvairia gerąja patirtimi skaitmeninės ekonomikos mokesčių politikos srityje;

               d)

               siūlyti skaitmeninės ekonomikos mokesčių politikos idėjas ir peržiūrėti, kokios būtų galimos dabar taikomų mokesčių bazės alternatyvos, atsižvelgiant į ES ypatumus, taip pat į atsakomuosius pasaulio politikos veiksmus;

               e)

               atlikti ES skaitmeninės ekonomikos sektoriaus bendrovių veiklos ir tiesioginio bei netiesioginio indėlio į valstybių narių mokestines pajamas santykio išsamią analizę, taip pat nustatyti, kokie yra dabartinių tarptautinių mokesčių taisyklių pritaikymo skaitmeninei ekonomikai trūkumai;

               f)

               pateikti Komisijai galimus svarbiausių klausimų, kurie buvo nustatyti atliekant e punkte nurodytą analizę, sprendimus, nurodant kiekvieno sprendimo riziką, galimas pasekmes ir ekonominį bei finansinį poveikį ES.

         2.   Ekspertų grupė iki 2014 m. liepos 1 d. pateikia Komisijai savo veiklos ataskaitą.
   3 straipsnis
   Konsultavimasis
   Komisija gali konsultuotis su ekspertų grupe visais su skaitmeninės ekonomikos mokesčių politika susijusiais klausimais.
   4 straipsnis
   Narystė. Narių skyrimas
   1.   Ekspertų grupę sudaro ne mažiau kaip šeši ir ne daugiau kaip septyni nariai:

               a)

               vienas narys, paskirtas atsižvelgiant į jo asmeninius gebėjimus, turintis bendrąjį ekonominį, teisinį arba finansinį išsilavinimą ir užimantis svarią politinę padėtį;

               b)

               vienas arba du nariai, paskirti atsižvelgiant į jų asmeninius gebėjimus, turintys gilių skaitmeninės ekonomikos žinių ir praktinės patirties toje srityje;

               c)

               vienas arba du nariai, paskirti atsižvelgiant į jų asmeninius gebėjimus, turintys, visų pirma, mokslinį išsilavinimą mokesčių ar ekonomikos srityje arba abiejose srityse;

               d)

               vienas arba du nariai, paskirti atsižvelgiant į jų asmeninius gebėjimus, turintys specialųjį išsilavinimą mokesčių srityje, ir, pageidautina, praktinės patirties skaitmeninės ekonomikos mokesčių srityje.

         2.   1 dalies a punkte nurodytą narį skiria už mokesčius ir muitų sąjungą atsakingas Komisijos narys. 1 dalies b, c ir d punktuose nurodytus narius, kurie renkami iš atsiliepusių į kvietimą teikti paraiškas specialistų, turinčių 2 ir 3 straipsniuose nurodytų sričių kompetencijos, skiria Mokesčių ir muitų sąjungos generalinis direktorius.
   3.   Nariai skiriami eiti pareigas iki 2014 m. liepos 1 d. Jie eina pareigas iki savo kadencijos pabaigos, išskyrus atvejus, kai jie yra pašalinami iš pareigų arba pakeičiami kitais asmenimis.
   4.   Nariai, kurie nebegali veiksmingai dalyvauti grupės darbe, kurie atsistatydina arba nesilaiko šio straipsnio 2 dalies antroje pastraipoje arba Sutarties 399 straipsnyje nustatytų sąlygų, gali būti pašalinami iš pareigų arba pakeisti kitu asmeniu likusiam jų kadencijos laikotarpiui.
   5.   Grupės nariai veikia savarankiškai ir paisydami viešųjų interesų.
   6.   Grupės narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras).
   7.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Ekspertų grupei pirmininkauja 4 straipsnio 1 dalies a punkte nurodytas grupės narys.
   2.   Už mokesčius ir muitų sąjungą atsakingas Komisijos narys skiria Komisijos atstovą, kuris gali pakviesti grupei nepriklausančius ekspertus, turinčius specialiųjų žinių kuriuo nors darbotvarkės klausimu, dalyvauti grupės darbe ad hoc pagrindu.
   3.   Ekspertų grupės nariai, taip pat kviestiniai ekspertai laikosi Sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat 2001 m. lapkričio 29 d. Komisijos sprendimo 2001/844/EB, EAPB, Euratomas iš dalies keičiantis jos Darbo tvarkos taisykles (2) priede Komisijos nustatytų ES įslaptintos informacijos apsaugos taisyklių. Jeigu šių įsipareigojimų nesilaikoma, Komisija gali imtis visų tinkamų priemonių.
   4.   Ekspertų grupės posėdžiai rengiami Komisijos patalpose, nebent ekspertų grupė nenusprendžia kitaip ir Komisijos atstovas tam pritaria. Komisija teikia sekretoriato paslaugas. Ekspertų grupės posėdžiuose gali dalyvauti ir kiti suinteresuoti Komisijos pareigūnai.
   5.   Ekspertų grupė savo darbo tvarkos taisykles priima remdamasi standartinėmis ekspertų grupių darbo tvarkos taisyklėmis.
   6.   Visus atitinkamus dokumentus (pavyzdžiui, grupės darbotvarkes, posėdžių protokolus ir dalyvių pareiškimus) Komisija skelbia registre arba registre pateikia nuorodą į specialią interneto svetainę, kurioje tą informaciją galima rasti. Dokumentai neskelbiami, jeigu juos atskleidus būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.
   6 straipsnis
   Posėdžių išlaidos
   1.   Ekspertų grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su ekspertų grupės veikla susijusias kelionės ir pragyvenimo išlaidas Komisija kompensuoja pagal galiojančias Komisijos nuostatas.
   3.   2 dalyje nurodytos išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Taikymas
   Šis sprendimas taikomas iki 2014 m. liepos 1 d.

      Priimta Briuselyje 2013 m. spalio 22 d.

            Komisijos vardu

         Algirdas ŠEMETA

            Komisijos narys

      (1)  OL L 8, 2001 1 12, p. 1.

      (2)  OL L 317, 2001 12 3, p. 1.


title: 2008/658/EB: 2008 m. liepos 24 d. Tarybos sprendimas dėl Regionų komiteto Italijai atstovaujančių dviejų pakaitinių narių skyrimo

text:
12.8.2008

               LT

               Europos Sąjungos oficialusis leidinys

               L 215/4

      TARYBOS SPRENDIMAS

   2008 m. liepos 24 d.
   dėl Regionų komiteto Italijai atstovaujančių dviejų pakaitinių narių skyrimo
   (2008/658/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Roberto COSOLINI įgaliojimams tapo laisva viena Regionų komiteto pakaitinio nario vieta. Pakeitus Franco IACOP įgaliojimus tampa laisva viena pakaitinio nario vieta,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto pakaitiniais nariais skiriami:

               —

               Renzo TONDO, Presidente della Regione Friuli Venezia Giulia,

               —

               Franco IACOP, Consigliere della Regione Friuli Venezia Giulia (įgaliojimų pakeitimas).

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 24 d.

            Tarybos vardu

            Pirmininkas

         B. HORTEFEUX

      (1)  OL L 56, 2006 2 25, p. 75.


title: 2015 m. balandžio 29 d. Europos Parlamento sprendimas (ES) 2015/1645 dėl Europos prieglobsčio paramos biuro 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/197

      EUROPOS PARLAMENTO SPRENDIMAS (ES) 2015/1645
      2015 m. balandžio 29 d.
      dėl Europos prieglobsčio paramos biuro 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos prieglobsčio paramos biuro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos prieglobsčio paramos biuro 2013 finansinių metų metinių finansinių ataskaitų kartu su Biuro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Biuras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (5), ypač į jo 35 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0085/2015),

         1.

            patvirtina Europos prieglobsčio paramos biuro vykdomajam direktoriui, kad biuro 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 102.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 132, 2010 5 29, p. 11.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2010/291/: 2010 m. sausio 19 d. Tarybos sprendimas, kuriuo nustatoma, ar Graikija ėmėsi veiksmingų priemonių atsižvelgdama į 2009 m. balandžio 27 d. Tarybos rekomendaciją

text:
21.5.2010

               LT

               Europos Sąjungos oficialusis leidinys

               L 125/50

         TARYBOS SPRENDIMAS
   2010 m. sausio 19 d.
   kuriuo nustatoma, ar Graikija ėmėsi veiksmingų priemonių atsižvelgdama į 2009 m. balandžio 27 d. Tarybos rekomendaciją
   (2010/291/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 8 dalį kartu su 126 straipsnio 13 dalimi ir 136 straipsniu,
   atsižvelgdama į Komisijos rekomendaciją,
   kadangi:

               (1)

               Pagal Sutarties dėl Europos Sąjungos veikimo 126 straipsnio 1 dalį valstybės narės turi vengti perviršinio valdžios sektoriaus deficito.

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas. Stabilumo ir augimo pakto dalis – 1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (1), kuris buvo priimtas siekiant skatinti kuo greičiau ištaisyti perviršinį valdžios sektoriaus deficitą.

               (3)

               Stabilumo ir augimo pakto 2005 m. reforma siekta sustiprinti jo veiksmingumą ir ekonominius pagrindus bei užtikrinti valstybės finansų ilgalaikį tvarumą. Ja buvo siekiama užtikrinti, kad visuose perviršinio deficito procedūros etapuose būtų visų pirma visiškai atsižvelgta į ekonomikos ir biudžeto aplinkybes. Taip Stabilumo ir augimo pakte numatyta struktūra, kuria palaikoma Vyriausybės politika, skirta greitai atkurti patikimą biudžeto būklę atsižvelgiant į ekonominę padėtį.

               (4)

               2009 m. balandžio 27 d. Taryba, remdamasi Komisijos rekomendacija, pagal Europos bendrijos steigimo sutarties 104 straipsnio 6 dalį nusprendė, kad Graikijoje susidarė perviršinis deficitas (2).

               (5)

               2009 m. balandžio 27 d. Taryba, taip pat remdamasi Komisijos rekomendacija, pagal Europos bendrijos steigimo sutarties 104 straipsnio 7 dalį priėmė Graikijos valdžios institucijoms skirtą rekomendaciją (3), kurioje paragino jas perviršinio deficito padėtį ištaisyti ne vėliau kaip iki 2010 m., patikimai ir tvariai sumažinant valdžios sektoriaus deficitą iki mažesnės kaip 3 % BVP vertės. Tuo tikslu Taryba nustatė 2009 m. spalio 27 d. terminą, iki kurio Graikijos Vyriausybė turi imtis veiksmingų priemonių.

               (6)

               Siekiant gerinti statistinių duomenų, visų pirma valdžios sektoriaus duomenų, surinkimą ir tvarkymą bei jų perdavimą, kaip prašė Taryba, pasiekta pažanga yra nepakankama. Dėl didelių su Graikijos valdžios institucijų pateiktais skaičiais susijusių neaiškumų Eurostatas nepatvirtino naujausio 2009 m. spalio mėn. pranešimo patikslinimo. Taikomos procedūros, skirtos užtikrinti greitą ir teisingą pagal galiojančią teisinę sistemą reikalingų valdžios sektoriaus duomenų teikimą, yra akivaizdžiai neadekvačios.

               (7)

               Įvertinus priemones, kurių Graikija ėmėsi perviršiniam deficitui ne vėliau kaip 2010 m. ištaisyti atsižvelgdama į Tarybos rekomendaciją pagal Europos bendrijos steigimo sutarties 104 straipsnio 7 dalį, daromos šios išvados:

                           —

                           2009 m. balandžio mėn. Tarybai pateikus rekomendaciją pagal 104 straipsnio 7 dalį, Graikijos valdžios institucijos įgyvendino 2009 m. biudžeto įstatyme, 2009 m. sausio mėn. atnaujintoje stabilumo programoje ir 2009 m. kovo mėn. papildomame fiskalinių priemonių pakete numatytas deficitą mažinančias priemones. Tačiau, nors makroekonominės sąlygos pablogėjo labiau, negu numatė valdžios institucijos, valstybės finansų būklė suprastėjo daug labiau, palyginti su tuo, ko buvo galima tikėtis, ir tai lėmė didesnis, negu numatyta, nuosmukis ir daugiausia Graikijos Vyriausybės įgyvendinama biudžeto politika. Visų pirma, kiek tai susiję su išlaidomis, 2009 m. biudžeto vykdymo duomenys rodo didelį 2009 m. išlaidų perviršį, kurio daugiau kaip pusė siejama su didesnėmis, negu nustatyta biudžete, išlaidomis kompensacijai dirbantiesiems ir padidėjusiomis kapitalo išlaidomis. Kiek tai susiję su pajamomis, 2009 m. biudžeto vykdymo duomenys rodo svarbius trūkumus mokesčių surinkimo sistemoje, įskaitant mokesčių laikymąsi;

                           —

                           2009 m. birželio 25 d. Graikijos valdžios institucijos paskelbė papildomas deficitą mažinančias diskrecines priemones, kurių poveikis biudžetui, apytikriais skaičiavimais, sudaro apie 1¼ % procentinio punkto BVP. Tačiau Graikijos valdžios institucijos iki šiol neįgyvendino daugumos šių priemonių, o priemonės, kurių poveikis sudarė beveik vieną procentinį punktą BVP, buvo laikinos (vienkartinės) ir orientuotos į papildomas pajamas, taigi neatitiko Tarybos rekomendacijų 2009 m. stiprinti fiskalinį koregavimą pasitelkus ilgalaikes, daugiausia išlaidų mažinimo, priemones;

                           —

                           be to, 2009 m. įgyvendintų fiskalinio konsolidavimo priemonių nepakanka 3,7 % BVP valdžios sektoriaus siektinam deficitui užtikrinti 2009 m. Jomis taip pat nesprendžiamos problemos, atsirandančios dėl išorinio disbalanso ir prastėjančio Graikijos ekonomikos konkurencingumo, kaip rekomenduota Tarybos;

                           —

                           didelis numatomas skolos ir BVP santykio padidėjimas yra didesnis už valdžios sektoriaus grynojo skolinimosi pozicijos pablogėjimo poveikį – tai rodo, kad imtasi nepakankamai pastangų kitiems nei grynasis skolinimasis veiksniams, kurie sąlygoja skolos lygio pokyčius, kontroliuoti.

               (8)

               Todėl daroma išvada, kad dėl didelio pajamų sumažėjimo ir išlaidų perviršio Graikijos biudžeto būklė 2009 m. smarkiai pablogėjo, ir tai tik iš dalies galima susieti su makroekonominių sąlygų pablogėjimu, taigi taip atsitiko iš esmės dėl to, kad Graikijos valdžios institucijos nepakankamai atsižvelgė į 2009 m. balandžio mėn. Tarybos rekomendaciją pagal Europos bendrijos steigimo sutarties 104 straipsnio 7 dalį,

         PRIĖMĖ ŠĮ SPRENDIMĄ:
   1 straipsnis
   Graikija nesiėmė veiksmingų priemonių atsižvelgdama į 2009 m. balandžio 27 d. Tarybos rekomendaciją per toje rekomendacijoje nustatytą laikotarpį.
   2 straipsnis
   Šis sprendimas skirtas Graikijos Respublikai.

      Priimta Briuselyje 2010 m. sausio 19 d.

            Tarybos vardu

            Pirmininkė

         E. SALGADO

      (1)  OL L 209, 1997 8 2, p. 6.

      (2)  OL L 135, 2009 5 30, p. 21.

      (3)  http://ec.europa.eu/economy_finance/publications/publication14950_en.pdf


title: 2011/237/BUSP: 2011 m. balandžio 13 d. Politinio ir saugumo komiteto sprendimas Atalanta/1/2011 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

text:
14.4.2011

               LT

               Europos Sąjungos oficialusis leidinys

               L 100/72

         POLITINIO IR SAUGUMO KOMITETO SPRENDIMAS ATALANTA/1/2011
   2011 m. balandžio 13 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2011/237/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta) (1), ypač į jų 6 straipsnį,
   kadangi:

               (1)

               Pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą (toliau – PSK) priimti sprendimus dėl ES pajėgų vado skyrimo.

               (2)

               2010 m. lapkričio 26 d. PSK priėmė Sprendimą Atalanta/5/2010 (2), kuriuo Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu paskyrė kontradmirolą Juan RODRÍGUEZ GARAT.

               (3)

               ES operacijos vadas rekomendavo komandorą Alberto Manuel Silvestre CORREIA skirti nauju Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.

               (4)

               ES karinis komitetas pritaria tai rekomendacijai.

               (5)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų,

         PRIĖMĖ ŠĮ SPRENDIMĄ:
   1 straipsnis
   Komandoras Alberto Manuel Silvestre CORREIA skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.
   2 straipsnis
   Šis sprendimas įsigalioja 2011 m. balandžio 14 d.

      Priimta Briuselyje 2011 m. balandžio 13 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 301, 2008 11 12, p. 33.

      (2)  OL L 320, 2010 12 7, p. 8.


title: 2005 m. spalio 17 d. Tarybos bendroji pozicija 2005/725/BUSP, atnaujinanti Bendrąją poziciją 2001/931/BUSP dėl konkrečių priemonių taikymo kovojant su terorizmu ir panaikinanti Bendrąją poziciją 2005/427/BUSP

text:
18.10.2005

               LT

               Europos Sąjungos oficialusis leidinys

               L 272/28

      TARYBOS BENDROJI POZICIJA 2005/725/BUSP
   2005 m. spalio 17 d.
   atnaujinanti Bendrąją poziciją 2001/931/BUSP dėl konkrečių priemonių taikymo kovojant su terorizmu ir panaikinanti Bendrąją poziciją 2005/427/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 15 ir 34 straipsnius,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP dėl konkrečių priemonių taikymo kovojant su terorizmu (1).

               (2)

               2005 m. birželio 6 d. Taryba priėmė Bendrąją poziciją 2005/427/BUSP, atnaujinančią Bendrąją poziciją 2001/931/BUSP (2).

               (3)

               Bendrojoje pozicijoje 2001/931/BUSP numatyta reguliari peržiūra.

               (4)

               Buvo nuspręsta atnaujinti Bendrosios pozicijos 2001/931/BUSP priedą ir panaikinti Bendrąją poziciją 2005/427/BUSP.

               (5)

               Laikantis Bendrosios pozicijos 2001/931/BUSP 1 straipsnio 4 dalyje nustatytų kriterijų, buvo parengtas sąrašas,

         PRIĖMĖ ŠIĄ BENDRĄJĄ POZICIJĄ:
   1 straipsnis
   Asmenų, grupių ir organizacijų, kuriems taikoma Bendroji pozicija 2001/931/BUSP, sąrašas pateikiamas šios bendrosios pozicijos priede.
   2 straipsnis
   Bendroji pozicija 2005/427/BUSP panaikinama.
   3 straipsnis
   Ši bendroji pozicija įsigalioja jos priėmimo dieną.
   4 straipsnis
   Ši bendroji pozicija skelbiama Europos Sąjungos oficialiajame leidinyje.

      Priimta Liuksemburge, 2005 m. spalio 17 d.

            Tarybos vardu

            Pirmininkė

         M. BECKETT

      (1)  OL L 344, 2001 12 28, p. 93. Bendroji pozicija su paskutiniais pakeitimais, padarytais Bendrąja pozicija 2005/220/BUSP (OL L 69, 2005 3 16, p. 59).

      (2)  OL L 144, 2005 6 8, p. 54.

      PRIEDAS
      1 straipsnyje nurodytas asmenų, grupių ir organizacijų sąrašas (1)

      1.   ASMENYS

                  1)

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) (al-Takfir ir al-Hijra narys)

                  2)

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) (al-Takfir ir al-Hijra narys)

                  3)

                  * ALBERDI URANGA, Itziar (E.T.A. aktyvistas), gimęs 1963 10 7 Durango (Biscay), asmens tapatybės kortelės Nr. 78.865.693

                  4)

                  * ALBISU IRIARTE, Miguel (E.T.A. aktyvistas; Gestoras Pro-amnistía narys), gimęs 1961 6 7 San Sebastián (Guipúzcoa), asmens tapatybės kortelės Nr. 15.954.596

                  5)

                  AL-MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal, Saudo Arabija; Saudo Arabijos pilietis

                  6)

                  AL-NASSER, Abdelkarim Hussein Mohamed, gimęs Al Ihsa, Saudo Arabija; Saudo Arabijos pilietis

                  7)

                  AL-YACOUB, Ibrahim Salih Mohammed, gimęs 1966 10 16 Tarut, Saudo Arabija; Saudo Arabijos pilietis

                  8)

                  * APAOLAZA SANCHO, Iván (E.T.A. aktyvistas; K. Madrid narys), gimęs 1971 11 10 Beasain (Guipúzcoa), asmens tapatybės kortelės Nr. 44.129.178

                  9)

                  ARIOUA, Azzedine, gimęs 1960 11 20 Costantine (Alžyras) (Al-Takfir ir al-Hijra narys)

                  10)

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) (al-Takfir ir al-Hijra narys)

                  11)

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) (al-Takfir ir al-Hijra narys)

                  12)

                  ASLI, Rabah, gimęs 1975 5 13 Ain Taya (Alžyras) (al-Takfir ir al-Hijra narys)

                  13)

                  * ARZALLUS TAPIA, Eusebio (E.T.A. aktyvistas), gimęs 1957 11 8 Regil (Guipúzcoa), asmens tapatybės kortelės Nr. 15.927.207

                  14)

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane; Libano pilietis

                  15)

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre (al-Takfir ir al-Hijra narys)

                  16)

                  DJABALI, Abderrahmane (dar žinomas kaip Touil), gimęs 1970 6 1 Alžyre (al-Takfir ir al-Hijra narys)

                  17)

                  * ECHEBERRIA SIMARRO, Leire (E.T.A. aktyvistas), gimęs 1977 12 20 Basauri (Bizcay), asmens tapatybės kortelės Nr. 45.625.646

                  18)

                  * ECHEGARAY ACHIRICA, Alfonso (E.T.A. aktyvistas), gimęs 1958 1 10 Plencia (Bizcay), asmens tapatybės kortelės Nr. 16.027.051

                  19)

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya, Saudo Arabija; Saudo Arabijos pilietis

                  20)

                  FAHAS, Sofiane Yacine, gimęs 1971 9 10 Alžyre (Alžyras) (al-Takfir ir al-Hijra narys)

                  21)

                  * GOGEASCOECHEA ARRONATEGUI, Eneko (E.T.A. aktyvistas), gimęs 1967 4 29 Guernica (Biscay), asmens tapatybės kortelės Nr. 44.556.097

                  22)

                  * IPARRAGUIRRE GUENECHEA, Ma Soledad (E.T.A. aktyvistas), gimęs 1961 4 25 Escoriaza (Navarra), asmens tapatybės kortelės Nr. 16.255.819

                  23)

                  * IZTUETA BARANDICA, Enrique (E.T.A. aktyvistas), gimęs 1955 7 30 Santurce (Biscay), asmens tapatybės kortelės Nr. 14.929.950

                  24)

                  IZZ-AL-DIN, Hasan (dar žinomas kaip GARBAYA, AHMED; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  25)

                  LASSASSI, Saber (dar žinomas kaip Mimiche), gimęs 1970 11 30 Constantine (Alžyras) (al-Takfir ir al-Hijra narys)

                  26)

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN-KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  27)

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) (al-Takfir ir al-Hijra narys)

                  28)

                  * MORCILLO TORRES, Gracia (E.T.A. aktyvistas; Kas/Ekin narys), gimęs 1967 3 15 San Sebastián (Guipúzcoa), asmens tapatybės kortelės Nr. 72.439.052

                  29)

                  MUGHNIYAH, Imad Fa'iz (dar žinomas kaip MUGHNIYAH, Imad Fayiz), HIZBALLAH vyresnysis žvalgybos karininkas, gimęs 1962 12 7 Tayr Dibba, Libanas, paso Nr. 432298 (Libanas)

                  30)

                  * NARVÁEZ GOÑI, Juan Jesús (E.T.A. aktyvistas), gimęs 1961 2 23 Pamplona (Navarra), asmens tapatybės kortelės Nr. 15.841.101

                  31)

                  NOUARA, Farid, gimęs 1973 11 25 Alžyre (Alžyras) (al-Takfir ir al-Hijra narys)

                  32)

                  * ORBE SEVILLANO, Zigor (E.T.A. aktyvistas; Jarrai/Haika/Segi narys), gimęs 1975 9 22 Basauri (Biscay), asmens tapatybės kortelės Nr. 45.622.851

                  33)

                  * PALACIOS ALDAY, Gorka (E.T.A. aktyvistas; K. Madrid narys), gimęs 1974 10 17 Baracaldo (Biscay), asmens tapatybės kortelės Nr. 30.654.356

                  34)

                  * PEREZ ARAMBURU, Jon Iñaki (E.T.A. aktyvistas; Jarrai/Haika/Segi narys), gimęs 1964 9 18 San Sebastián (Guipúzcoa), asmens tapatybės kortelės Nr. 15.976.521

                  35)

                  * QUINTANA ZORROZUA, Asier (E.T.A. aktyvistas; K. Madrid narys), gimęs 1968 2 27 Bilbao (Biscay), asmens tapatybės kortelės Nr. 30.609.430

                  36)

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) (al-Takfir ir al-Hijra narys)

                  37)

                  * RUBENACH ROIG, Juan Luis (E.T.A. aktyvistas; K. Madrid narys), gimęs 1963 9 18 Bilbao (Biscay), asmens tapatybės kortelės Nr. 18.197.545

                  38)

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) (al-Takfir ir al-Hijra narys)

                  39)

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) (al-Takfir ir al-Hijra narys)

                  40)

                  SENOUCI, Sofiane, gimęs 1971 4 15 Hussein Dey (Alžyras) (al-Takfir ir al-Hijra narys)

                  41)

                  SISON, Jose Maria (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA), gimęs 1939 2 8 Cabugao, Filipinai

                  42)

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) (al-Takfir ir al-Hijra narys)

                  43)

                  * URANGA ARTOLA, Kemen (E.T.A. aktyvistas; Herri Batasuna/E.H/Batasuna narys), gimęs 1969 5 25 Ondarroa (Biscay), asmens tapatybės kortelės Nr. 30.627.290

                  44)

                  * VALLEJO FRANCO, Iñigo (E.T.A. aktyvistas), gimęs 1976 5 21 Bilbao (Biscay), asmens tapatybės kortelės Nr. 29.036.694

                  45)

                  * VILA MICHELENA, Fermín (E.T.A. aktyvistas; Kas/Ekin narys), gimęs 1970 3 12 Irún (Guipúzcoa), asmens tapatybės kortelės Nr. 15.254.214

            2.   GRUPĖS IR ORGANIZACIJOS

                  1)

                  Abu Nidal organizacija (ANO), (dar žinoma kaip Fatah Revoliucinė Taryba, Arabų revoliucinės brigados, „Juodasis rugsėjis“ Musulmonų socialistų revoliucinė organizacija)

                  2)

                  Al-Aqsa kankinių brigada

                  3)

                  Al-Aqsa e.V.

                  4)

                  Al-Takfir ir Al-Hijra

                  5)

                  * Antiimperalistinės teritorinės grupės (Nuclei Territoriali Antimperialisti)

                  6)

                  * Cooperativa Artigiana Fuoco ed Affini - Occasionalmente Spettacolare

                  7)

                  * Ginkluotos grupės už komunizmą (Nuclei Armati per il Comunismo)

                  8)

                  Aum Shinrikyo (dar žinoma kaip AUM, dar žinoma kaip Aum Aukščiausioji Tiesa, dar žinoma kaip Aleph)

                  9)

                  Babbar Khalsa

                  10)

                  * Kovos prieš kapitalą, kalėjimus, kalėjimų prižiūrėtojus ir kalėjimų kameras skyrius (CCCCC - Cellula Contro Capitale, Carcere i suoi Carcerieri e le sue Celle)

                  11)

                  Filipinų komunistų partija, įskaitant Naują tautų armiją (NTA), Filipinuose, susijusią su Sison Jose Maria C. (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA)

                  12)

                  * Nuolatinė Airijos respublikonų armija (NARA)

                  13)

                  * Euskadi Ta Askatasuna/Tierra Vasca y Libertad/Baskų tėvynė ir laisvė (E.T.A.) (Šios organizacijos yra E.T.A. teroristinės grupės dalys: K.a.s., Xaki, Ekin, Jarrai-Haika-Segi, Gestoras pro-amnistía, Askatasuna, Batasuna (dar žinoma kaip Herri Batasuna, dar žinoma kaip Euskal Herritarrok)

                  14)

                  Gama'a al-Islamiyya (Islamo grupė), (dar žinoma kaip Al-Gama'a al-Islamiyya, IG)

                  15)

                  Didysis islamo rytų karių frontas (IBDA-C)

                  16)

                  * Grupos de Resistencia Antifascista Primero de Octubre/Antifašistinės pasipriešinimo grupės „Rugsėjo pirmoji“ (G.R.A.P.O.)

                  17)

                  Hamas (įskaitant Hamas-Izz al-Din al-Qassem)

                  18)

                  Šventosios Žemės paramos ir plėtros fondas

                  19)

                  Tarptautinė sikų jaunimo federacija (TSJF)

                  20)

                  * Tarptautinis solidarumas (Solidarietà Internazionale)

                  21)

                  Kahane Chai (Kach)

                  22)

                  Kurdistano darbininkų partija (PKK), (dar žinoma kaip KADEK; dar žinoma kaip KONGRA-GEL)

                  23)

                  * Lojalistų savanorių pajėgos (LSP)

                  24)

                  Mujahedin-e Khalq organizacija (MEK arba MKO) (neįskaitant „Nacionalinės Irano pasipriešinimo tarybos“ (NIPT) (dar žinoma kaip Nacionalinė Irano išlaisvinimo armija (NLA, MEK karinis sparnas), Irano liaudies Mujahidin (ILM), Musulmonų iraniečių studentų bendruomenė)

                  25)

                  Nacionalinė išlaisvinimo armija (Ejército de Liberación Nacional)

                  26)

                  * Orange savanoriai (OS)

                  27)

                  Palestinos išlaisvinimo frontas (PIF)

                  28)

                  Palestinos islamo Jihad (PIJ)

                  29)

                  Palestinos išlaisvinimo liaudies frontas (PILF)

                  30)

                  Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė, dar žinoma kaip PILF-AV)

                  31)

                  * Tikroji IRA

                  32)

                  * Kovojančios komunistų partijos kūrimo raudonosios brigados (Brigate Rosse per la Costruzione del Partito Comunista Combattente)

                  33)

                  * Raudonosios rankos gynėjai (RRG)

                  34)

                  Kolumbijos revoliucinės ginkluotosios pajėgos (KRGP)

                  35)

                  * Revoliucinis branduolys/Epanastatiki Pirines

                  36)

                  * Revoliucinė organizacija „Lapkričio 17-oji“/Dekati Evdomi Noemvri

                  37)

                  Revoliucinė liaudies išlaisvinimo armija/frontas/partija (DHKP/C) (dar žinoma kaip Devrimci Sol (Revoliucinė kairė), Dev Sol)

                  38)

                  * Revoliucinė liaudies kova/Epanastatikos Laikos Agonas (ELA)

                  39)

                  Šviečiantis kelias (SL) (Sendero Luminoso)

                  40)

                  Stichting Al Aqsa (dar žinoma kaip Stichting Al Aqsa Nederland, dar žinoma kaip Al Aqsa Nederland)

                  41)

                  * Liepos dvidešimt pirmosios brigada (Brigata XX Luglio)

                  42)

                  * Olsterio gynybos asociacija/Olsterio laisvės kovotojai (OGA/OLK)

                  43)

                  Kolumbijos jungtinės savigynos pajėgos/grupė (AUC) (Autodefensas Unidas de Colombia)

                  44)

                  * Revoliucinės proletariškosios iniciatyvos padalinys (Nucleo di Iniziativa Proletaria Rivoluzionaria)

                  45)

                  * Proletariškosios iniciatyvos padalinys (Nuclei di Iniziativa Proletaria)

                  46)

                  * Neoficiali anarchistų federacija (F.A.I. – Federazione Anarchica Informale)

         (1)  Asmenims, grupėms ir organizacijoms, pažymėtoms *, taikomas tik Bendrosios pozicijos 2001/931/BUSP 4 straipsnis.


title: 2012/56/ES: 2012 m. sausio 31 d. Komisijos sprendimas dėl Reglamento (EB, Euratomas) Nr. 2342/2002, nustatančio išsamias finansinio reglamento įgyvendinimo taisykles, 157 straipsnio b punkte ir 158 straipsnio 1 dalyje nustatytų ribų keitimo

text:
1.2.2012

               LT

               Europos Sąjungos oficialusis leidinys

               L 29/43

         KOMISIJOS SPRENDIMAS
   2012 m. sausio 31 d.
   dėl Reglamento (EB, Euratomas) Nr. 2342/2002, nustatančio išsamias finansinio reglamento įgyvendinimo taisykles, 157 straipsnio b punkte ir 158 straipsnio 1 dalyje nustatytų ribų keitimo
   (2012/56/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (1), ypač į jo 271 straipsnį,
   kadangi:

               (1)

               Komisijos reglamentu (ES) Nr. 1251/2011 (2) patikslintos ribos, taikomos viešojo pirkimo sutartims pagal 2004 m. kovo 31 d. Europos Parlamento ir Tarybos direktyvą 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (3);

               (2)

               siekiant nuoseklumo, reikia patikslinti ribas, nurodytas Reglamento (EB, Euratomas) Nr. 2342/2002 157 straipsnio b punkte ir 158 straipsnio 1 dalyje;

               (3)

               Reglamentu (ES) Nr. 1251/2011 patikslintos ribos taikomos nuo 2012 m. sausio 1 d., todėl šis sprendimas taip pat turi būti taikomas nuo 2012 m. sausio 1 d. Todėl reikia numatyti, kad šis sprendimas įsigalios kitą dieną po jo paskelbimo Europos Sąjungos oficialiajame leidinyje;

               (4)

               2010 m. vasario 9 d. Komisijos sprendimas 2010/78/ES dėl Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalyje nustatytų ribų keitimo (4) nustojo galioti ir todėl turi būti panaikintas,

         PRIĖMĖ ŠĮ SPRENDIMĄ:
   1 straipsnis
   Viešojo pirkimo sutartims galioja šios ribų vertės eurais:

               —

               5 000 000 EUR 157 straipsnio b punkte,

               —

               130 000 EUR 158 straipsnio 1 dalies a punkte,

               —

               200 000 EUR 158 straipsnio 1 dalies b punkte,

               —

               5 000 000 EUR 158 straipsnio 1 dalies c punkte.

         2 straipsnis
   Sprendimas 2010/78/ES panaikinamas.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.

      Priimta Briuselyje 2012 m. sausio 31 d.

            Komisijos vardu

            Pirmininkas

         José Manuel BARROSO

      (1)  OL L 357, 2002 12 31, p. 1.

      (2)  OL L 319, 2011 12 2, p. 43.

      (3)  OL L 134, 2004 4 30, p. 114.

      (4)  OL L 37, 2010 2 10, p. 73.


title: 2014/490/ES: 2014 m. gegužės 21 d. Visos Europos ir Viduržemio jūros regiono valstybių preferencinių kilmės taisyklių regioninės konvencijos jungtinio komiteto sprendimas Nr. 2 dėl Moldovos Respublikos prašymo priimti į Visos Europos ir Viduržemio jūros regiono valstybių preferencinių kilmės taisyklių regioninės konvencijos susitariančiąsias šalis

text:
23.7.2014

               LT

               Europos Sąjungos oficialusis leidinys

               L 217/88

         VISOS EUROPOS IR VIDURŽEMIO JŪROS REGIONO VALSTYBIŲ PREFERENCINIŲ KILMĖS TAISYKLIŲ REGIONINĖS KONVENCIJOS JUNGTINIO KOMITETO SPRENDIMAS Nr. 2
   2014 m. gegužės 21 d.
   dėl Moldovos Respublikos prašymo priimti į Visos Europos ir Viduržemio jūros regiono valstybių preferencinių kilmės taisyklių regioninės konvencijos susitariančiąsias šalis

      (2014/490/ES)

   JUNGTINIS KOMITETAS,
   atsižvelgdamas į Visos Europos ir Viduržemio jūros regiono valstybių preferencinių kilmės taisyklių regioninę konvenciją (1),
   kadangi:

               (1)

               Visos Europos ir Viduržemio jūros regiono valstybių preferencinių kilmės taisyklių regioninės konvencijos (toliau – Konvencija) 5 straipsnio 1 dalyje numatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės;

               (2)

               2013 m. liepos 17 d. Moldovos Respublika Konvencijos depozitarui raštu pateikė prašymą leisti prisijungti prie Konvencijos;

               (3)

               Moldovos Respublika yra Vidurio Europos laisvosios prekybos susitarimo, kurį sudarė Albanija, Bosnija ir Hercegovina, buvusioji Jugoslavijos Respublika Makedonija, Moldovos Respublika, Juodkalnija, Serbija ir Kosovas (2), šalis. Vadinasi, Moldovos Respublika yra sudariusi laisvosios prekybos susitarimą su šešiomis Konvencijos susitariančiosiomis šalimis ir tenkina Konvencijos 5 straipsnio 1 dalyje nustatytą priėmimo į susitariančiąsias šalis sąlygą;

               (4)

               Konvencijos 4 straipsnio 3 dalies b punkte numatyta, kad Jungtinis komitetas priima sprendimą dėl kvietimo trečiosioms šalims prisijungti prie Konvencijos;

               (5)

               Šveicarijos Konfederacija ir Lichtenšteino Kunigaikštystė pranešė Jungtinio komiteto sekretoriatui, kad jos negalėjo iki gegužės 21 d. posėdžio užbaigti savo vidaus procedūrų ir kad pagal tos Konvencijos 4 straipsnio 4 dalį jų pritarimas tame posėdyje tam sprendimui galios su sąlyga, kad tos procedūros bus užbaigtos,

         PRIĖMĖ ŠĮ SPRENDIMĄ:
   1 straipsnis
   Moldovos Respublika kviečiama prisijungti prie Visos Europos ir Viduržemio jūros regiono valstybių preferencinių kilmės taisyklių regioninės konvencijos.
   2 straipsnis
   Šis sprendimas įsigalioja 2014 m. rugsėjo 1 d.

      Priimta Briuselyje 2014 m. gegužės 21 d.

            Jungtinio komiteto vardu

            Pirmininkas

         P.-J. LARRIEU

      (1)  OL L 54, 2013 2 26, p. 4.

      (2)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.